CELEX: C2007/315/50
Language: sk
Date: 2007-12-22 00:00:00
Title: Vec C-490/07: Žaloba podaná 7. novembra 2007 – Komisia Európskych spoločenstiev/Cyperská republika

22.12.2007   
            
            
               SK
            
            
               Úradný vestník Európskej únie
            
            
               C 315/30
            
         Žaloba podaná 7. novembra 2007 – Komisia Európskych spoločenstiev/Cyperská republika
   (Vec C-490/07)
   (2007/C 315/50)
   Jazyk konania: gréčtina
   Účastníci konania
   
      Žalobkyňa: Komisia Európskych spoločenstiev (v zastúpení: M. Patakia, A. Alcover San Pedro)
   
      Žalovaná: Cyperská republika
   Návrhy žalobkyne
   
               —
            
            
               určiť, že:
               
                           —
                        
                        
                           tým, že nezaviedla systém podporujúci zber, recykláciu, regeneráciu a likvidáciu regulovaných látok,
                        
                     
                           —
                        
                        
                           tým, že uplatnila systém riadenia regulovaných látok, ktorý je založený na skladovaní starého zariadenia obsahujúceho regulované látky, používaných až do zhotovenia primeraných zariadení alebo až do zaslania týchto zariadení do zahraničia za účelom ich likvidácie,
                        
                     
                           —
                        
                        
                           tým, že neoznámila množstvá regulovaných látok, ktoré boli získané, recyklované, regenerované alebo zlikvidované,
                        
                     
                           —
                        
                        
                           tým, že mala programy vzdelávania, ktoré sú dobrovoľné, bez toho, že by prijala zákonný rámec vymedzujúci požiadavky minimálnej kvalifikácie vyžadované od pracovníkov poverených recykláciou regulovaných látok obsiahnutých v mraziarenských zariadeniach, klimatizačných zariadeniach, v pumpách na teplo, v zariadeniach obsahujúcich rozpúšťadla, v systémoch ochrany proti požiaru a v hasiacich prístrojoch,
                        
                     
                           —
                        
                        
                           tým, že neprijala všetky uskutočniteľné preventívne opatrenia preto, aby každoročne skontrolovala fixné zariadenia s chladiacou náplňou o hmotnosti väčšej ako tri kilogramy za účelom zistenia únikov a tým, že nevymedzila minimálnu kvalifikáciu, ktorá sa vyžaduje od dotknutých pracovníkov,
                        
                     si Cyperská republika nesplnila povinnosti, ktoré jej vyplývajú z článku 16 ods. 1 a 5 prvá a druhá veta a z článku 17 ods. 1 nariadenia (ES) č. 2037 Európskeho parlamentu a Rady z 29. júna 2000 o látkach, ktoré poškodzujú ozónovú vrstvu,
            
         
               —
            
            
               zaviazať Cyperskú republiku na náhradu trov konania.
            
         Žalobné dôvody a hlavné tvrdenia
   
               1.
            
            
               Úrady Cyperskej republiky predložili 6. apríla 2005 Komisii správu o uplatnení článkov 16 a 17 nariadenia (ES) č. 2037 o látkach, ktoré poškodzujú ozónovú vrstvu.
            
         
               2.
            
            
               Po preskúmaní predmetnej správy Komisia skonštatovala, že Cyperská republika nezaviedla systém opatrení zameraných na podporu zberu, recykláciu, regeneráciu a likvidáciu regulovaných látok ani nezhotovila primerané zariadenia, ani zákonom nevymedzila zodpovednosti týkajúce sa zberu a likvidácie alebo odvozu regulovaných látok.
            
         
               3.
            
            
               Rovnako Komisia zistila, že nevyhnutný úplný zákonný rámec vymedzujúci požiadavky na minimálnu kvalifikáciu vyžadovanú od pracovníkov poverených recykláciou regulovaných látok neexistoval a že existujúce programy vzdelávania boli založené na dobrovoľnosti.
            
         
               4.
            
            
               Nakoniec pokiaľ ide o povinnosť kontrolovať každoročne zariadenia s chladiacou náplňou o hmotnosti väčšej ako tri kilogramy a o povinnosť vymedziť minimálnu kvalifikáciu, ktorá sa vyžaduje od dotknutých pracovníkov, Komisia zistila, že proces prijímania relevantných vnútroštátnych právnych predpisov bol prerušený.
            
         
               5.
            
            
               Komisia sa v dôsledku toho domnieva, že Cyperská republika si nesplnila povinnosti, ktoré jej vyplývajú na základe článku 16 ods. 1 a 5 prvá a druhá veta a článku 17 ods. 1 nariadenia (ES) č. 2037 o látkach, ktoré poškodzujú ozónovú vrstvu.